De gode ideer kommer fra medarbejderne | Salget.net
0 kommentarer 3 anbefalinger De gode ideer kommer fra medarbejderne
Af Peder Maltha Rasmussen, I temaerne: innovation, udvikling Når de danske virksomheder høster nye ideer til at udvikle produkter eller til at forbedre forretningsprocesser, kommer ideerne som oftest fra virksomhedernes egne medarbejdere.
Ifølge en undersøgelse af virksomheders innovationsaktivitet fra Danmarks Statistik oplyser hele 79 pct. af de innovative virksomheder, at de finder kilder til ideudvikling internt i virksomheden, mens to af tre virksomheder får ideer sammen med kunder og ca. halvdelen innoverer sammen med leverandører.
Chef for lederudvikling og produktivitet i DI, Jens Kristian Jørgensen, siger til Jyllands-Posten, at undersøgelsen fra Danmarks Statistik bekræfter DI´s egne undersøgelser, at virksomhedernes egne medarbejdere er markant den største kilde til ny innovation.
”Danske virksomheder er meget iderige, men det kan knibe med at få omsat ideerne til kommerciel succes", siger Jens Kristian Jørgensen. Han mener, at der kan vindes meget ved at hjælpe virksomhederne med at blive bedre til at styre innovationsprocessen. Bl.a. kan virksomhederne med fordel indføre en proces, som hjælper dem med at opsamle og sortere i de nye ideer. I den forbindelse, siger han, er det vigtigt at koble salgs- og marketingsfolkene på så tidligt som muligt i forløbet for at øge chancen for, at produktet bliver en kommerciel succes.
Se Danmarks Statistiks undersøgelse af innovationsaktivitet
telesalg salg job salgskanaler kommunikation karriere ledelse strategi salgskanaler sociale medier salgsledelse marketing salg markedsføring karriere salg salgsledelse netværk uddannelse KAM flere temaer Anbefalet af